Mike Comrie

Mike Comrie (g. 1980 m. lapkričio 9 d. Edmontone, Kanadoje) yra ledo ritulio žaidėjas žaidžiantis centro puolėjo pozicijoje NHL Edmontono „Oilers“ komandoje.

Michael William Comrie karjerą pradėjo 15 metų AMBHL lygoje gimtojo miesto komandoje. Po vieno sezono joje jis persikėlė į aukštesnę AJHL lygos komandą Sent Alberto „Saints“, kuri žaidė Edmontone, kurioje praleido du sezonus. Nuo 1998–2000 m. Mike’as lankė Mičigano universitetą ir žaidė už jo komandą, pelnydamas 82 įvarčius. Po universiteto jis persikėlė į WHL lygos komandą Kootanay „Ice“ kurioje sužaidė 37 rungtynes ir įmušė 39 įvarčius, bei atliko 40 perdavimų.

1999 m. per naujokų biržą jį, trečiame rate 91 šaukimu, pakvietė Edmontono „Oilers“ komanda, kurioje jis praleido tris sezonus. 2001 m. jis buvo pakviestas prisijungti prie Kanados vyrų ledo ritulio rinktinės, kurioje sužaidė 7 rungtynes ir įmušė 1 įvartį. 2002 m. jis prisijungė prie nacionalinės ledo ritulio komandos ir per 9 rungtynes įmušė 3 įvarčius. 2003 m. gruodžio 21 d. Mike’as buvo iškeistas Filadelfijos „Flyers“ komandai ir pasirašė vienerių metų kontraktą. Po vieno sezono Filadelfijoje jis buvo iškeistas Finikso „Coyotes“ komandai. Dėl 2004-05 m. NHL lokauto 2004 m. spalio 30 d. Mike’as prisijungė prie Švedijoje žaidžiančio Färjestads BK komandos, kurioje sužaidė 10 rungtynių ir įmušė 1 įvartį. 2007 m. vasario 3 d. jis buvo iškeistas Otavos „Senators“ komandai, kurioje sužaidė 41 rungtynes ir pelnė 13 įvarčių. Pasibaigus jo kontraktui su Otavos komanda jis persikėlė į Niujorko ledo ritulio komandą Niujorko „Islanders“ su kuria pasirašė 1 metų kontraktą ir 2008 m. vasario pabaigoje jį pratęsė http://www.cbc.ca/sports/hockey/story/2008/02/26/mike-comrie.html. 2009 m. vasario 20 d. vėl buvo iškeistas į Otavos „Senators“ komandą.http://sports.espn.go.com/nhl/news/story?id=3922582 2009 m. rugsėjo 9 d. pasirašė vienerių metų kontraktą su Edmontono „Oilers“ komanda.http://oilers.nhl.com/club/news.htm?id=498132

 Apdovanojimai 

 2000 m. NCAA antrosios geriausios amerikiečių komandos apdovanojimas.
 2002 m. Žaidė NHL jaunųjų žvaigždžių rungtynėse.

 Nuorodos 

 NHL svetainė apie žaidėją

Kategorija:Kanados ledo ritulininkai